જ્યાં ચાવડાઓની શૂરવીરતાના સાથિયા પુરાયા છે. જ્યાં સોલંકી યુગનો સુવર્ણ સમય સમૃધ્ધિ અને સ્થાપત્યનો ઈતિહાસ અંકિત થયો છે. જ્યાં વાઘેલાઓની વીરતાના વારણા લેવાયા છે. કંઈ કેટલાં પુરાતન સ્થાનકોનો વિસ્તાર વિસ્તરેલો છે. જેનું વર્ણન કરતાં શબ્દભંડોળ ખૂટી પડે એવી નક્કર નકોર હકીકતોનો હિસાબ માંડયો મંડાય નહિ, જેની પુરાતન જ્યોતના અજવાળા યુગના અંધારા ઉલેચે છે, ત્યારે ગુજરાતીઓની છાતી ગજગજ ફૂલે.